กำจัดเหาตัว ดูเหาตัวให้ออก
เหาตัวอาจหลบและใช้ชีวิตอยู่ในเครื่องนอนหรือผ้าเช็ดตัวเก่าที่คนเป็นเหาอาจจะเคยใช้ การทำความสะอาดทั้งผ้าเช็ดตัวและเครื่องนอนจะเป็นการกำจัดบ้านของเหาตัวไป ทำให้มันตายโดยปริยาย  ใช้น้ำร้อนซักเครื่องนอน น้ำควรร้อนอย่างน้อย 55°C อย่าให้เครื่องนอนหรือผ้าเช็ดตัวที่ใช้แล้วมาสัมผัสกับเครื่องนอนหรือเสื้อผ้าอื่นๆ เพราะอาจจะทำให้เหากระจายตัวได้ ทำความสะอาดเครื่องนอนและผ้าเช็ดตัวอย่างน้อยอาทิตย์ละครั้ง เหาตัวมักจะแพร่กระจายเนื่องจากการรักษาความสะอาดส่วนตัวไม่ดีพอ ถ้าเปลี่ยนเสื้อผ้าที่สกปรกบ่อยๆ ก็จะช่วยกำจัดเหาตัวและป้องกันไม่ให้มันแพร่พันธุ์อีกได้ การใส่เสื้อผ้าที่สะอาดและอาบน้ำอย่างถูกวิธีก็จะช่วยกำจัดเหาตัวและป้องกันปัญหาในอนาคตได้อีกด้วย  คุณควรเปลี่ยนเสื้อผ้าสะอาดอย่างน้อยอาทิตย์ละครั้ง ไม่ก็บ่อยกว่านั้น ซักและตากเสื้อผ้าที่มีเหาในอุณหภูมิสูงๆ ประมาณ 55°C วิธีง่ายๆ ที่คุณสามารถใช้ได้เพื่อป้องกันไม่ให้มีเหาตัวก็คือการอาบน้ำบ่อยๆ และรักษาความสะอาด ถ้าร่างกายคุณสะอาด มันก็จะเป็นสภาพที่ยากต่อการที่เหาตัวจะอยู่ ทำให้มันออกไปจากร่างกายคุณและช่วยให้คุณเลี่ยงปัญหานี้ได้ในอนาคต  พยายามอาบน้ำอย่างน้อยวันละครั้ง สระผมอย่างน้อยอาทิตย์ละครั้ง ทำความสะอาดร่างกายทุกส่วนด้วยน้ำและสบู่ หากคุณหรือคนรู้จักมีเหาตัวเยอะมาก ก็อาจจะต้องไปพบแพทย์เพื่อรับยาฆ่าเหา ซึ่งโดยส่วนใหญ่จะเป็นยาเพอร์เมทริน การใช้ยาชนิดนี้จะช่วยฆ่าเหาที่อาศัยอยู่บนผิวหนังโดยตรง  แพทย์จะเป็นผู้สั่งยาฆ่าเหาให้คุณได้ ทำตามคำสั่งอย่างเคร่งครัดเมื่อใช้ยาฆ่าเหา คุณก็ยังจะต้องทำความสะอาดเสื้อผ้า ผ้าเช็ดตัวหรือเครื่องนอนที่อาจจะมีเหาอยู่ดี ถ้าคุณมีเหาตัว เป็นไปได้สูงว่าคุณจะคันและมีตุ่มที่เกิดจากรอยกัดของเหา ถ้าคุณสังเกตว่าตัวเองคันหรือมีตุ่มบวมแดงผิดปกติบนผิวหนัง คุณก็อาจจะมีเหาตัว  อาการคันน่าจะมีมากที่สุดบริเวณรอบเอวหรือจุดที่เสื้อผ้าสัมผัสกับร่างกายอย่างใกล้ชิด ตุ่มแดงอาจจะตกสะเก็ดและทำให้รู้สึกคัน ถึงแม้ว่าเหาตัวจะมีชีวิตรอดได้โดยการกินเลือดสิ่งมีชีวิตที่มันไปเกาะอยู่ อันที่จริงแล้วมันอาศัยอยู่ในเสื้อผ้า การหาเหาตัวบนร่างกายหรือผิวหนังอาจเป็นเรื่องยาก ทางที่ดีควรหาเหาตัวในเสื้อผ้าน่าจะมีโอกาสเจอมากกว่า  ใช้แว่นขยายก็ช่วยได้ ตรวจดูเสื้อผ้าที่อยู่ใกล้ผิวหนังที่สุด อย่างเช่นกางเกงใน เหาตัวอาจจะมองเห็นยากเพราะมันมีขนาดเล็กมากและสามารถเคลื่อนที่ไปบนร่างกายได้ค่อนข้างง่าย ด้วยนิสัยของมันที่ชอบแอบอาศัยอยู่ในเสื้อผ้าก็ยิ่งทำให้มันหายาก อย่างไรก็ตาม คุณสามารถหาทั้งเหาตัวและไข่ของมันได้หากตั้งใจหาดีๆ   เหาโตเต็มวัยจะตัวยาวประมาณ 3-4 มิลลิเมตร เหามี 6 ขา เหาตัวอาจมีสีน้ำตาลอ่อนหรือเทา ไข่เหามักจะมีขนาดเล็ก เป็นทรงรี และสีเหลืองอ่อนๆ
ซักเครื่องนอนและผ้าเช็ดตัวที่ใช้แล้ว. เปลี่ยนและทำความสะอาดเสื้อผ้าบ่อยๆ. ดูแลความสะอาดส่วนตัว. กรณีที่มีเหาตัวเยอะมาก ให้ปรึกษาแพทย์. สังเกตว่าผิวหนังคันหรือมีตุ่มหรือไม่. ตรวจดูเสื้อผ้า. ดูให้ออกว่าเหาตัวหน้าตาเป็นอย่างไร.
https://www.wikihow.com/Treat-Body-Lice https://www.wikihow.com/Treat-Body-Lice
Removing Body Lice Identifying Body Lice